proxectonos/corpus_dominio_legal_administrativo_tmp huggingface dataset:
DECRETO 58/2023, do 25 de maio, polo que se declara de utilidade pública a reestruturación parcelaria da zona de Friolfe (O Páramo, Lugo).
Consellería do Medio Rural — III. Outras disposicións — 09/06/2023

A dispersión parcelaria e o minifundio agrario que presentan os terreos da parroquia de Friolfe, no concello do Páramo, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta do conselleiro do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta na súa reunión do día vinte e cinco de maio de dous mil vinte e tres,
Artigo 1
Declarar de utilidade pública a reestruturación parcelaria da zona de Friolfe (O Páramo, Lugo).
Artigo 2
O perímetro da zona será, en principio, o correspondente aos terreos da parroquia de Friolfe. O referido perímetro quedará en definitiva modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto seralle de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor do presente decreto, a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra Administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia para mellorar ou modernizar as explotacións agrarias.
Disposición derradeira primeira
Facúltase a persoa titular da Consellería do Medio Rural para ditar as disposicións complementarias que requira a execución do presente decreto.
Disposición derradeira segunda
A presente disposición entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e cinco de maio de dos mil vinte e tres
CORRECCION DE ERROS. Resolución do 21 de marzo de 2023 pola que se dá publicidade aos convenios subscritos no terceiro cuadrimestre do exercicio 2022.
Instituto Galego de Promoción Económica — III. Outras disposicións — 09/06/2023

Advertidos erros na dita resolución, publicada no
Diario Oficial de Galicia
número 65, do 3 de abril de 2023, cómpre facer a seguinte corrección:
– Engadir o seguinte convenio á relación dos convenios subscritos polo Instituto Galego de Promoción Económica no terceiro cuadrimestre de 2022:
RESOLUCIÓN do 30 de maio de 2023, da Secretaría Xeral Técnica da Consellería de Infraestruturas e Mobilidade, pola que se dá publicidade dos convenios de colaboración subscritos por esta consellería no primeiro cuadrimestre de 2023.
Consellería de Infraestruturas e Mobilidade — III. Outras disposicións — 09/06/2023

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial de Galicia
a relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Dar publicidade dos convenios subscritos pola Consellería de Infraestruturas e Mobilidade no primeiro cuadrimestre do ano 2023, que se incorporan como anexo a esta resolución.
Santiago de Compostela, 30 de maio de 2023
EXTRACTO da Resolución do 19 de xuño de 2023 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver nesta entidade e se anuncia a súa convocatoria (código de procedemento PR970B).
Consello da Cultura Galega — III. Outras disposicións — 30/06/2023

BDNS (Identif.): 705612.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Españois ou nacionais dun Estado membro da Unión Europea, que están en posesión ou en condicións de obter un título de licenciado ou de grao en Filoloxía Galega, Galego-Portuguesa, Lingua e Literatura Galegas; Documentación, Ciencias da Comunicación e Comunicación Audiovisual ou outras titulacións equivalentes e que rematasen os seus estudos no curso académico 2012/13 ou posterior.
Segundo.
Obxecto
:
Establecer as bases reguladoras e as condicións que deben reunir os solicitantes, coa finalidade de contribuír á especialización na súa formación académica, profesional e investigadora.
Terceiro.
Bases reguladoras
Resolución do 19 de xuño de 2023 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver no Consello da Cultura Galega e se anuncia a súa convocatoria
(código de procedemento PR970B).
Cuarto.
Contía
:
Para este gasto que se proxecta habilitarase o crédito adecuado e suficiente por un importe máximo total de corenta e cinco mil trescentos euros (45.300,00 €), que se imputarán ás aplicacións orzamentarias 03.01.111D.480.0 e 03.01.111D.480.4, e que se destinarán ao pagamento das mensualidades dos bolseiros e das cotas da Seguridade Social, respectivamente. A contía mensual que percibirá cada bolseiro/a será de mil douscentos euros (1.200,00 euros).
Quinto.
Prazo de presentación de solicitudes
O prazo de presentación de solicitudes será dun mes, que empezará a contar a partir do día seguinte ao da publicación desta resolución no
Diario Oficial de Galicia
.
Santiago de Compostela, 19 de xuño de 2023
ACORDO do 28 de xuño de 2023 para dar cumprimento ao previsto no punto quinto da Instrución 4/2011, do 24 de marzo, da Xunta Electoral Central (Boletín Oficial del Estado número 74, do 28 de marzo), de interpretación do artigo 66 da Lei orgánica do réxime electoral xeral no relativo a recursos contra os plans de cobertura informativa da campaña electoral.
Xunta Electoral Provincial da Coruña — III. Outras disposicións — 30/06/2023

En cumprimento do previsto no punto quinto da Instrución 4/2011, do 24 de marzo, da Xunta Electoral Central (XEC), de interpretación do artigo 66 da LOREG no relativo a recursos contra os plans de cobertura informativa da campaña electoral, disponse o anuncio no
Diario Oficial de Galicia
de que se recibiu comunicación do director xeral da Corporación Radio e Televisión de Galicia, do 27.6.2023, en relación co Plan de cobertura dos medios de comunicación públicos da Corporación Radio e Televisión de Galicia, S.A. (Televisión de Galicia e Radio Galega) relativo ás eleccións ao Congreso dos Deputados e ao Senado convocadas para o 23 de xullo e que inclúe a previsión de debates e entrevistas, con indicación da data e hora da súa emisión, as entidades políticas a que se convida e a súa duración, así como os programas específicos de natureza electoral e os criterios sobre a información específica da campaña electoral.
De conformidade co establecido na mencionada instrución, as entidades políticas poderán examinar a dita programación nas dependencias desta Xunta Electoral Provincial, no prazo preclusivo dun día desde a publicación do acordo e formular as reclamacións ou os recursos que consideren pertinentes.
Así mesmo, independentemente do anterior, acórdase notificárllelo aos representantes das candidaturas proclamadas, vía correo electrónico e con remisión do plan, co fin de que poidan ter coñecemento del e, se é o caso, formular as reclamacións ou recursos que consideren oportunos no indicado prazo dun día contado desde a publicación do acordo no
Diario Oficial de Galicia
.
Tendo en conta que o plan inclúe emisións a nivel autonómico e que, en consecuencia, pode afectar os intereses de todas as candidaturas presentadas nas provincias comprendidas nel, póñase en coñecemento daquelas proclamadas na Comunidade que non conten con representación ante esta Xunta.
Este acordo publicarase no
Diario Oficial de Galicia
en virtude do disposto no artigo 18.6 da LOREG e no punto quinto da referida Instrución 4/2011.
A Coruña, 28 de xuño de 2023
RESOLUCIÓN do 20 de xuño de 2023 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2022.
Consellería de Facenda e Administración Pública — III. Outras disposicións — 30/06/2023

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2022, que figuran como anexo a esta resolución.
Santiago de Compostela, 20 de xuño de 2023
ORDE do 17 de xullo de 2023 pola que se dispón o nomeamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 27/07/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 3 do artigo 10 do Regulamento de Portos de Galicia, de conformidade coa proposta da conselleira de Economía, Industria e Innovación, e no exercicio da facultade atribuída,
O nomeamento de José Ramón Pardo Cabarcos como vogal no Consello Reitor da entidade pública empresarial Portos de Galicia, en representación da Consellería de Economía, Industria e Innovación.
Santiago de Compostela, 17 de xullo de 2023
ORDE do 17 de xullo de 2023 pola que se dispón o cesamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 27/07/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 3 do artigo 10 do Regulamento de Portos de Galicia, de conformidade coa proposta da secretaria xeral da Presidencia, e no exercicio da facultade atribuída,
O cesamento de María Nava Castro Domínguez como vogal no Consello Reitor da entidade pública empresarial Portos de Galicia, en representación da Axencia de Turismo de Galicia, agradecéndolle os servizos prestados.
Santiago de Compostela, 17 de xullo de 2023
ORDE do 17 de xullo de 2023 pola que se dispón o cesamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 27/07/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 3 do artigo 10 do Regulamento de Portos de Galicia, de conformidade coa proposta da conselleira de Economía, Industria e Innovación, e no exercicio da facultade atribuída,
O cesamento de Pablo Casal Espido como vogal no Consello Reitor da entidade pública empresarial Portos de Galicia, en representación da Consellería de Economía, Industria e Innovación, agradecéndolle os servizos prestados.
Santiago de Compostela, 17 de xullo de 2023
ORDE do 17 de xullo de 2023 pola que se dispón o nomeamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 27/07/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 3 do artigo 10 do Regulamento de Portos de Galicia, de conformidade coa proposta da secretaria xeral da Presidencia, e no exercicio da facultade atribuída,
O nomeamento de José Manuel Merelles Remy como vogal no Consello Reitor da entidade pública empresarial Portos de Galicia, en representación da Axencia de Turismo de Galicia.
Santiago de Compostela, 17 de xullo de 2023
ORDE do 17 de xullo de 2023 pola que se dispón o cesamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 27/07/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 3 do artigo 10 do Regulamento de Portos de Galicia, de conformidade coa proposta da conselleira de Infraestruturas e Mobilidade, e no exercicio da facultade atribuída,
O cesamento de Joaquín Macho Canales como vogal no Consello Reitor da entidade pública empresarial Portos de Galicia, en representación da Consellería de Infraestruturas e Mobilidade, agradecéndolle os servizos prestados.
Santiago de Compostela, 17 de xullo de 2023
RESOLUCIÓN do 22 de xuño de 2023 pola que se amplía a dotación orzamentaria establecida na Resolución do 30 de decembro de 2022 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o exercicio orzamentario 2023 (código de procedemento MR302A).
Axencia Galega da Calidade Alimentaria — III. Outras disposicións — 29/06/2023

A Resolución do 30 de decembro de 2022 (publicada no
Diario Oficial de Galicia
do 2 de febreiro de 2023), estableceu as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e convocounas para o exercicio orzamentario 2023.
No seu artigo 26 (financiamento das axudas), detállase no seu punto 1 a aplicación orzamentaria destinada a financiar as subvencións da convocatoria, así como o importe económico previsto. No punto 3 deste artigo indícase que os importes establecidos na citada Resolución do 30 de decembro poderanse incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
A ampliación de crédito e a existencia de remanentes non dispostos procedentes de non execucións ou perdas de dereito de convocatorias anteriores permite a ampliación dos fondos inicialmente previstos, que é necesaria á vista das solicitudes presentadas.
En consecuencia, de acordo co disposto no artigo 30.I.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
Artigo 1.
Ampliación orzamentaria
Amplíase a dotación orzamentaria destinada a financiar as subvencións que se establecen na Resolución do 30 de decembro de 2022 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o exercicio orzamentario 2023 (código de procedemento MR302A) co seguinte importe:
Conforme iso, a dotación orzamentaria para financiar as axudas desta convocatoria é a seguinte:
Artigo 2.
Prazo de solicitude
As modificacións introducidas con esta resolución non afectan o prazo de presentación de solicitudes establecido na Resolución do 30 de decembro de 2022 citada.
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de xuño de 2023
ORDE do 17 de xullo de 2023 pola que se dispón o nomeamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 27/07/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 3 do artigo 10 do Regulamento de Portos de Galicia, de conformidade coa proposta da conselleira de Infraestruturas e Mobilidade, e no exercicio da facultade atribuída,
O nomeamento de María Pilar Arias Graña como vogal no Consello Reitor da entidade pública empresarial Portos de Galicia, en representación da Consellería de Infraestruturas e Mobilidade.
Santiago de Compostela, 17 de xullo de 2023
CORRECCIÓN DE ERROS. Orde do 27 de xuño de 2023 pola que se establecen os servizos mínimos dirixidos a garantir os servizos esenciais nos centros de educación infantil 0-3 de titularidade pública con xestión externa durante a folga convocada por CIG-Ensino, CC.OO., UGT-SP de Galicia, USO e SNEP.
Consellería de Política Social e Xuventude — III. Outras disposicións — 29/06/2023

Advertido erro na orde indicada, publicada no
Diario Oficial de Galicia
número 122, do 28 de xuño de 2023, cómpre efectuar a seguinte corrección:
Na páxina 40159, no título da orde onde di: «ORDE do 27 de xullo de 2023 pola que se establecen os servizos mínimos dirixidos a garantir os servizos esenciais nos centros de educación infantil 0-3 de titularidade pública con xestión externa durante a folga convocada por CIG-Ensino, CC.OO., UGT-SP de Galicia, USO e SNEP.», debe dicir: «ORDE do 27 de xuño de 2023 pola que se establecen os servizos mínimos dirixidos a garantir os servizos esenciais nos centros de educación infantil 0-3 de titularidade pública con xestión externa durante a folga convocada por CIG-Ensino, CC.OO., UGT-SP de Galicia, USO e SNEP.».
Na páxina 40162, no lugar e na data, onde di: «Santiago de Compostela, 27 de xullo de 2023», debe dicir: «Santiago de Compostela, 27 de xuño de 2023».
ORDE do 8 de xuño de 2023 pola que se modifica a autorización do centro privado Malvedo, de Coles (Ourense).
Consellería de Cultura, Educación, Formación Profesional e Universidades — III. Outras disposicións — 29/06/2023

A representación da titularidade do CPR Malvedo, de Coles, solicita a modificación da autorización para impartir o ciclo formativo de Formación Profesional Básica (FPB) Informática e comunicacións, tamén solicita a supresión do segundo ciclo de Educación infantil.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro para suprimir o segundo ciclo de educación infantil e autorizar a FPB Informática e comunicacións, quedando o centro configurado como se detalla a seguir:
Denominación: CPR Malvedo.
Código: 32016731.
Domicilio: Malvedo, s/n.
Localidade: Coles.
Concello: Coles.
Provincia: Ourense.
Titular: Colegio Concepción Arenal Malvedo, S.L.
Composición resultante:
Réxime ordinario, modalidade presencial:
a) Educación secundaria obrigatoria: 4 unidades.
b) Bacharelato: 6 unidades, das seguintes modalidades:
• Ciencias e Tecnoloxía.
• Humanidades e Ciencias Sociais.
• Xeral.
c) Formación Profesional Básica (FPB) Informática e comunicacións (2 unidades, 20 postos escolares cada unha).
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia e o equipamento.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de xuño de 2023
ORDE do 20 de xuño de 2023 pola que se fixan os prezos privados para a venda ao público de diversas publicacións.
Consellería de Cultura, Educación, Formación Profesional e Universidades — III. Outras disposicións — 29/06/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas por esta consellería.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de xuño de 2023
RESOLUCIÓN do 19 de xullo de 2023 pola que se amplía a dotación orzamentaria determinada na Resolución do 30 de decembro de 2022 pola que se regula a xestión en Galicia do programa de axuda á construción de vivendas en alugueiro social en edificios enerxeticamente eficientes do Plan de recuperación, transformación e resiliencia, financiado pola Unión Europea-NextGenerationEU, para promotores públicos e privados distintos do Instituto Galego da Vivenda e Solo, e se procede á súa convocatoria (código de procedemento VI406J).
Instituto Galego da Vivenda e Solo — III. Outras disposicións — 27/07/2023

O 7 de febreiro de 2023 publícase no
Diario Oficial de Galicia
a Resolución do 30 de decembro 2022 pola que se regula a xestión en Galicia do programa de axuda á construción de vivendas en alugueiro social en edificios enerxeticamente eficientes do Plan de recuperación, transformación e resiliencia, financiado pola Unión Europea-NextGenerationEU, para promotores públicos e privados distintos do Instituto Galego da Vivenda e Solo, e se procede á súa convocatoria (código de procedemento VI406J).
O ordinal terceiro desa resolución determina que as subvencións previstas para este programa se farán efectivas con cargo ás aplicacións orzamentarias 08.81.451B.760.8 e 08.81.451B.770.8, polos seguintes importes:
O punto 2 do mesmo ordinal determina que, de conformidade co establecido no artigo 67.2 da Lei 9/2021, do 25 de febreiro, de simplificación administrativa e de apoio á reactivación económica, o outorgamento destas subvencións queda supeditado á existencia de crédito adecuado e suficiente para financiar as obrigas derivadas da súa concesión.
Ademais, no punto 3 estipula que as contías establecidas nesta convocatoria poderán ser obxecto de ampliación por resolución da persoa titular da Dirección Xeral do IGVS e terán efecto despois da súa publicación no DOG, de conformidade co establecido no artigo 30.2 do Regulamento da Lei 9/2007, do 13 de xuño, aprobado polo Decreto 11/2009, do 8 de xaneiro.
En virtude do anterior,
Ampliar a dotación orzamentaria de fondos con cargo aos créditos dispoñibles, para a anualidade 2024, en 2.687.500 euros para cada unha das aplicacións orzamentarias establecidas no ordinal terceiro da dita resolución, resultando o crédito total co seguinte detalle:
1. Na aplicación orzamentaria destinada a entidades locais:
2. Na aplicación orzamentaria destinada a promotores privados:
Esta ampliación non implica apertura dun novo prazo para presentar solicitudes nin o inicio de novo cómputo de prazo para resolver.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 19 de xullo de 2023
EXTRACTO da Resolución do 17 de xullo de 2023 pola que se convocan os premios á excelencia académica para estudantes que inician estudos de grao no curso 2023/2024.
Universidade de Vigo — III. Outras disposicións — 27/07/2023

BDNS (Identif.): 708695.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.infosubvenciones.es/bdnstrans/GE/es/convocatorias).
Primeiro. Persoas beneficiarias
Estudantado que inicia estudos de grao na Universidade de Vigo no curso 2023/2024.
Segundo. Obxecto
O obxecto destas axudas é incentivar a cultura do mérito e da excelencia, a través do recoñecemento ao estudantado cos mellores resultados académicos nos estudos previos ao seu ingreso na universidade, ou que teñan acadado un relevante éxito nas distintas fases das Olimpíadas científicas.
Terceiro. Bases reguladoras
Resolución do 17 de xullo de 2023 pola que se convocan os premios á excelencia académica para estudantes que inician estudos de grao no curso 2023/2024
.
Cuarto. Contía
A contía total do crédito destinado a estas axudas será de trinta e seis mil euros (36.000 €).
Quinto. Prazo de presentación de solicitudes
Desde o 18 de xullo ata o 29 de setembro de 2023.
Vigo, 17 de xullo de 2023
RESOLUCIÓN do 14 de xullo de 2023 pola que se publica o resultado do proceso de selección da convocatoria de subvencións para proxectos de creación, mellora e ampliación de servizos básicos locais en aldeas modelo e ámbitos territoriais vinculados aos instrumentos de recuperación da terra agraria, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, convocatoria 2023 (código de procedemento MR711D).
Axencia Galega de Desenvolvemento Rural — III. Outras disposicións — 27/07/2023

Mediante a Resolución do 26 de decembro de 2022 aprobáronse as bases reguladoras das subvencións para proxectos de creación, mellora e ampliación de servizos básicos locais en aldeas modelo e ámbitos territoriais vinculados aos instrumentos de recuperación da terra agraria, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e convocáronse as correspondentes ao ano 2023 (DOG núm. 23, do 2 de febreiro).
Para o financiamento da convocatoria está prevista unha dotación orzamentaria de 2.097.000 €, con cargo á conta orzamentaria 14-A1-712A-760.0 dos orzamentos da Axencia Galega de Desenvolvemento Rural, cofinanciada con Feader (75 %), con fondos da Administración xeral do Estado (7,5 %) e da Xunta de Galicia (17,5 %).
O 16 de xuño de 2023 a directora xeral da Axencia Galega de Desenvolvemento Rural, no exercicio das competencias atribuídas en virtude do Acordo do Consello de Dirección, do 11 de xullo de 2013 (Resolución do 24 de xullo de 2013; DOG núm. 148, do 5 de agosto), resolveu a citada convocatoria.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Primeiro. Publicar no
Diario Oficial de Galicia
a relación das subvencións concedidas ao abeiro da Resolución do 26 de decembro de 2022 pola que se aproban as bases reguladoras das subvencións para proxectos de creación, mellora e ampliación de servizos básicos locais en aldeas modelo e ámbitos territoriais vinculados aos instrumentos de recuperación da terra agraria, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e anuncia a convocatoria para o ano 2023, segundo o documento anexo.
Santiago de Compostela, 14 de xullo de 2023
RESOLUCIÓN do 21 de xullo de 2023 pola que se ordena a publicación do Acordo do Consello da Xunta de Galicia, do 20 de xullo de 2023, polo que se aproba a modificación da relación de postos de traballo da Consellería de Sanidade.
Consellería de Facenda e Administración Pública — III. Outras disposicións — 27/07/2023

A aprobación da modificación da relación de postos de traballo da Consellería de Sanidade xustifícase pola creación dunha unidade administrativa temporal de persoal veterinario destinado á realización do control oficial dun proxecto piloto consistente no establecemento dun servizo de matadoiro móbil, que se desprazará a aquelas explotacións da Comunidade Autónoma que demanden este servizo, mediante unha unidade de sacrificio móbil de ámbito autonómico e con base en Chantada (Lugo).
Este proxecto piloto, desenvolvido e financiado pola Consellería do Medio Rural no marco das súas competencias, será avaliado no seu funcionamento e, no seu futuro, avaliada a súa continuidade. De aí o concepto de unidade temporal, xa que ten establecida unha vixencia ata decembro de 2025.
En consecuencia, por proposta da Consellería de Sanidade e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 20 de xullo de 2023, adoptou o seguinte
Primeiro. Aprobar a modificación da relación de postos de traballo da Consellería de Sanidade nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do día 20 de xullo de 2023, relativo á aprobación da relación de postos de traballo da Consellería de Sanidade, e coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 21 de xullo de 2023
CORRECCIÓN DE ERROS. Resolución do 16 de xuño de 2023 pola que se ordena a publicación do Acordo do Consello da Xunta de Galicia, do 15 de xuño de 2023, polo que se aproba a modificación da relación de postos de traballo da Axencia Galega de Innovación.
Consellería de Facenda e Administración Pública — III. Outras disposicións — 27/07/2023

Advertido erro na Resolución do 16 de xuño de 2023, publicada no Diario Oficial de Galicia número 121, do 27 de xuño de 2023, cómpre facer a oportuna corrección:
– Na páxina 39890, na epígrafe de amortizacións:
RESOLUCIÓN do 7 de xullo de 2023 pola que se ordena a publicación do Acordo do Consello da Xunta de Galicia do 6 de xullo de 2023, polo que se aproba a modificación da relación de postos de traballo da Axencia Galega das Industrias Culturais.
Consellería de Facenda e Administración Pública — III. Outras disposicións — 27/07/2023

A aprobación da modificación da relación de postos de traballo da Axencia Galega das Industrias Culturais xustifícase polas razóns indicadas no punto primeiro do acordo.
Esta modificación é unha modificación parcial que contén cambios de diversa natureza pero que, por razóns de eficacia e operatividade, se considera máis axeitada unha publicación completa e non parcial, de tal xeito que figuran postos cuxas características foron aprobadas en modificacións anteriores.
En consecuencia, por proposta da Axencia Galega das Industrias Culturais e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 6 de xullo de 2023, adoptou o seguinte
Primeiro. Aprobar a modificación da relación de postos de traballo da Axencia Galega das Industrias Culturais nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 6 de xullo de 2023, relativo á aprobación da modificación da relación de postos de traballo da Axencia Galega das Industrias Culturais, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 7 de xullo de 2023
CORRECCIÓN DE ERROS. Resolución do 27 de marzo de 2023 pola que se ordena a publicación do Acordo do Consello da Xunta de Galicia do 23 de marzo de 2023 polo que se aproba a modificación da relación de postos de traballo da Consellería do Mar.
Consellería de Facenda e Administración Pública — III. Outras disposicións — 27/07/2023

Advertidos erros na Resolución do 27 de marzo de 2023, publicada no DOG número 65, do luns 3 de abril de 2023, cómpre facer as oportunas correccións:
• Nos postos cuxas denominacións se relacionan corríxense as cantidades que figuran na súa columna «Complem. específico» do seguinte xeito:
• Na páxina 21817:
– No centro de destino «S. X. TÉCNICA», no posto «PE.C02.00.000.15770.064 PORTEIRO/A MAIOR», na súa epígrafe de complemento específico, onde di: «8.194,90», debe dicir: «7.981,26».
– No centro de destino «VICESECRETARÍA XERAL», no posto «PE.C02.00.001.15770.018 XEFATURA SECCIÓN DE ARQUIVO», na súa epígrafe de subgrupo, onde di: «A1-A2-C1», debe dicir: «A1».
• Na páxina 21838, no centro de destino «CENTRO DE INVESTIGACIÓNS MARIÑAS CORÓN-VILANOVA DE AROUSA», no posto «PE.C99.40.201.36600.070 SUBALTERNO/A», na súa epígrafe de complemento específico, onde di: «6.486,34», debe dicir: «7.309,68».
• Na páxina 21845, no centro de destino «INSTITUTO POLITÉCNICO MARÍTIMO-PESQUEIRO DO ATLÁNTICO DE VIGO», no posto «PE.C99.40.301.36560.098 OFICIAL 1ª MANTEMENTO», na súa epígrafe de observacións, onde di: «RÉXIME QUENDAS // B10 // B14», debe dicir: «RÉXIME QUENDAS // B10 // B14 // OCUPADO POR PERSOAL LABORAL INDEFINIDO NON FIXO».
RESOLUCIÓN do 18 de xullo de 2023 pola que se notifican as resolucións do Fondo Español de Garantía Agraria (FEGA) relativas á asignación complementaria de dereitos de pagamento básico da reserva nacional da campaña de 2022, dos casos pendentes das campañas de 2018, 2019, 2020 e 2021 e a denegación das solicitudes de dereitos de pagamento básico da campaña de 2022 e dos casos pendentes das campañas de 2016 e 2019.
Fondo Galego de Garantía Agraria — III. Outras disposicións — 28/07/2023

Para os efectos de establecer en Galicia o procedemento de solicitude para a asignación de dereitos de pagamento básico procedentes da reserva nacional da campaña de 2022, no marco establecido polo Real decreto 1076/2014, do 19 de decembro, sobre asignación de dereitos do réxime de pagamento básico da política agraria común, publicouse a Orde da Consellería do Medio Rural do 21 de xaneiro de 2022 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
O Fondo Galego de Garantía Agraria (Fogga), con base no disposto nos artigos 23 a 27 do Real decreto 1076/2014, tramitou e emitiu informe sobre as solicitudes de acceso á reserva nacional, e deulle traslado dos expedientes á persoa titular da presidencia do Fondo Español de Garantía Agraria (FEGA) para a súa resolución.
De acordo co disposto no artigo 27.1 do devandito Real decreto 1076/2014, a persoa titular da presidencia do FEGA comunicou ao Fogga, para a súa notificación ás persoas solicitantes, a resolución sobre a asignación de solicitudes de dereitos de pagamento básico da reserva nacional.
Así mesmo, logo da análise das diferentes casuísticas na asignación de dereitos non resoltas ata a data, notifícanse as resolucións de asignación de dereitos da reserva nacional pendentes das campañas reguladas nas ordes da Consellería do Medio Rural do 29 de xaneiro de 2016, do 6 de febreiro de 2018, do 22 de xaneiro de 2019, do 12 de febreiro de 2020 e do 15 de xaneiro de 2021, polas que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Conforme co anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/consultas_pac/dereitos_de_pagamento_basico) as resolucións do FEGA relativas á asignación complementaria de dereitos de pagamento básico da reserva nacional da campaña de 2022, os casos pendentes das campañas de 2018, 2019, 2020 e 2021 e a denegación das solicitudes de dereitos de pagamento básico da campaña de 2022 e dos casos pendentes das campañas de 2016 e 2019.
Segundo. Contra a resolución da persoa titular da presidencia do FEGA, as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte á publicación desta notificación no Diario Oficial de Galicia.
Santiago de Compostela, 18 de xullo de 2023
RESOLUCIÓN do 17 de xullo de 2023, da Dirección Xeral de Ordenación e Innovación Educativa, pola que se designan os membros e se fai pública a composición da Comisión de Selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2022/23.
Consellería de Cultura, Educación, Formación Profesional e Universidades — III. Outras disposicións — 28/07/2023

A Orde da Consellería de Cultura, Educación, Formación Profesional e Universidades, do 19 de xuño de 2023, pola que se convocan os premios de educación secundaria obrigatoria ao esforzo e á superación persoal correspondentes ao curso 2022/23 (DOG núm. 125, do 3 de xullo), establece no seu artigo 13 que para valorar os méritos das persoas participantes, a persoa titular da Dirección Xeral de Ordenación e Innovación Educativa designará unha comisión formada por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación.
De conformidade co establecido no citado artigo 13, na disposición derradeira primeira da citada Orde do 3 de xullo de 2023, esta dirección xeral
Designar os membros da Comisión de Selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2022/23, que é a que figura a seguir:
– Titulares:
Presidente: Manuel Enrique Prado Cueva, subdirector xeral de Inspección e Avaliación do Sistema Educativo.
Vogais:
María del Carmen Areán Vázquez, inspectora de educación.
José Fernando Carrasco Mera, inspector de educación.
María Magdalena Duarte Blanco, inspectora de educación.
– Suplentes:
Presidenta: Branca Nazaré Guerreiro Muñoz, inspectora de educación.
Vogais:
Genoveva Carmen Ferreiro Pumariño, inspectora de educación.
Patricia Gens Autrán, inspectora de educación.
María Elena Urtiaga Estévez, inspectora de educación.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de xullo de 2023
RESOLUCIÓN do 19 de maio de 2023, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no primeiro cuadrimestre de 2023.
Presidencia da Xunta de Galicia — III. Outras disposicións — 06/06/2023

O artigo 15.2 da Lei 1/2016, do 18 de xaneiro, de transparencia e bo goberno, imponlle a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2023 que se incorpora como anexo a esta resolución.
Santiago de Compostela, 19 de maio de 2023